Nikolao Hohlov

Nikolao HOHLOV (, fakte latinliterigata Nikolaj Ivanoviĉ Ĥoĥlov, nur ke li mem en Esperanto preferis la artistnomon Nikolao Hohlov sen supersignoj; naskiĝis en 1891 en Moskvo; mortis en 1953 en la sama urbo) estis rusa esperantisto kaj esperantlingva poeto, supera ekonomo ĉe industria trusto, dum ioma tempo ataŝeo en Zagrebo.

Li esperantistiĝis en 1905. Liaj unuaj poemoj aperis en 1910. Li kontribuis al La Ondo de Esperanto, Konkordo, Literatura Mondo, Heroldo de Esperanto, Esperanto kaj aliaj gazetoj lingvajn kaj kritikajn artikolojn. Li tradukis el la angla, rusa kaj serba lingvoj.

De 1918 ĝis 1928 li estis rifuĝinto kaj elmigranto en diversaj lokoj, precipe en Kroatio. Du jarojn dum la Dua mondmilito li vivis en Taŝkento. La reston de sia vivo li pasigis en Moskvo. Post 1933 li deflankiĝis de la Esperanto-movado.

Lia sola poemaro La Tajdo (kronita de la Laŭro de la Akademio de Esperanto en 1929) akiris al li renomon inter la tutmonda esperantistaro pro la sorĉa liriko en la versoj. Plejmulto de la poemoj kantas pri amo, en aliaj esprimiĝas revoluciaj impulsoj. Lia loko estas inter la plej eminentaj poetoj de la esperantlingva literaturo.

 Verkoj 
eta|Kovrilpaĝo de La Tajdo, 1928.
 Ĉe miaj plumvestitaj amikoj, rakonto. En: Literatura Mondo 2/1922, paĝoj 29–31.
 Pri kelkaj faktoroj de la nuntempa Rusa arto. En: Literatura Mondo 3/1922, paĝoj 48–51.
 La morto de la delegito de UEA, arkivigita en majo 2013: zip-enpakita dosiero en formato PDF, originala komedieto. Zagrebo: Albrecht, 1924. (Biblioteko de la Konkordo 1.)
 Post kvardek jaroj. En: Literatura Informilo, 4/1927, paĝoj 1–4.
 La Tajdo, arkivigita en marto 2016, poemaro.
 1-a eldono: Horrem: Heroldo de Esperanto, 1928. 61 paĝoj: La Tajdo (1928), skanita (ekster kopirajto en Kanado, MD5: fd2009982f7d1166a8c0ba5138156b84)
 2-a eldono: Đurđevac: Esperanto-Klubo "Koko", 1992. 56 paĝoj. (Serio Koko 2.)
 Pri unu aktuala temo. En: Al la nova etapo, Lepsiko: Eldon-Kooperativo por Revolucia Esperanto-Literaturo (EKRELO), 1932, paĝoj 47–52.
 Nia lingvo. Plendo, Poemoj. En: Nova Esperanta Krestomatio, Roterdamo: Universala Esperanto-Asocio, 1991, paĝoj 391–393.
 Mia Vojo, pli ol dudek poemoj kun ekvivalentoj en la rusa kaj ampleksa bio-bibliografio de la poeto, Samara 2005, 110 paĝoj.
 Verda Rido, Teksto, konsiderita perdita, kiun la aŭtoro verkis dum sia restado en Zagrebo, 2010, 35 paĝoj.

Krome, en 1930, li estis unu el kvar kolegaj tradukistoj de Per Voĉo Plena, kolekto de revoluciaj poemoj de la avantgarda ruslingva poeto Vladimir Majakovskij.

 Rete legeblaj 
 Viburno, poemo, 1928.

Recenzoj
Pri La morto de la delegito de UEA

 Tradukoj 
Kovrilpaĝo de Orientaj Fabeloj, eld: Ferdinand Hirt, 1924|eta|240px
 Aleksandr Drozdov (Александр Дроздов):[??] Krucumo, Zagrebo, 1922. 55 paĝoj.
 Nikolaj Pinegin (Николай Пинегин, en vikidatmoj): Ĉe la Akvofalo. En: Literatura Mondo, februaro 1923, paĝoj 21–24.
 Vlas Doroŝeviĉ 1924 : Orientaj Fabeloj, humuraj, trafaj satiroj. Lepsiko: eldonejo Ferdinand Hirt & Sohn, 65 paĝoj. ("Internacia Mondliteraturo" 15.)
 Aleksej Nikolajeviĉ Tolstoj: La Morto de Danton, tragedio. Horrem: Heroldo de Esperanto, 1928. 75 paĝoj.
 Margaret Marshall Saunders (en vikidatumoj): Bela Joe, aŭtobiografio de hundo. Londono: Brita Esperantista Asocio, 1929. 310 paĝoj.
 Miĥail Ŝejnman (Михаил Шейнман, en vikidatumoj: Milito kaj Religio, Moskvo, 1929. 34 paĝoj.
 Ernest Drezen 1931: Historio de la Mondolingvo, 2-a eldono. Lepsiko: Eldon-Kooperativo por Revolucia Esperanto-Literaturo (EKRELO), 240 paĝoj.
 A. A. Suĥanov (А. А. Суханов):[??] La Unua Soveta Blumingo, Lepsiko: Ekrelo, 1932. 38 paĝoj.

 Referencoj 

 Literaturo 
 Georgi Mihalkov (Julian Modest): Min obsedas la liriko. Cent jaroj de la naskiĝo de Nikolaj Hohlov. En: Bulgara Esperantisto, 10/1991, paĝoj 10–11.
 Aleksandr Korĵenkov:  Nikolao Hohlov. En: La Ondo de Esperanto, n-ro 209, 2012:4.

 Eksteraj ligiloj 

 Enciklopedio de Esperanto/H en sia originala formo en la Interreto
 Enciklopedio de Esperanto en elŝutebla versio (PDF).
 Ludoviko Totsche: N. Hohlov: La Tajdo, (Recenzo). En: Literatura Mondo, n-ro 10.
 B. Tornado: Biografio de Nikolao Ĥoĥlov. «IMPETO-89», Moskvo, 1990.
 Nikolaj Ĥoĥlov: 110-a datreveno de granda poeto, eseeto de NikSt, 2001.

Kategorio:Esperanto-verkistoj
Kategorio:Esperantlingvaj poetoj
Kategorio:Esperantistoj de Moskvo
Kategorio:Naskiĝintoj en Moskvo